Εθνική Δημοκρατική Ομάδα

Η Εθνική Δημοκρατική Ομάδα (, AND) ήταν πολιτικό κόμμα στην Ανδόρρα. 

Το κόμμα ιδρύθηκε το 1993 μετά τη νομιμοποίηση των πολιτικών κομμάτων. Στις εκλογές εκείνο το έτος έλαβε το 26,4% των ψήφων, και αναδείχθηκε το μεγαλύτερο κόμμα στο Γενικό Συμβούλιο με οκτώ από τις 28 έδρες. Ο αρχηγός του Όσκαρ Ρίβας Ρετς παρέμεινε πρωθυπουργός αφότου το AND σχημάτισε κυβέρνηση συνασπισμού με άλλα προοδευτικά κόμματα. Ωστόσο, τον Νοέμβριο του 1994 ο Ρίβας έχασε μια ψήφο δυσπιστίας και ο Μαρκ Φορνέ Μολνέ της Φιλελεύθερης Ένωσης έγινε πρωθυπουργός. 

Στις εκλογές του 1997 το AND έλαβε 6 έδρες ενώ η Φιλελεύθερη Ένωση 16. Λίγο πριν τις εκλογές του 2001 το κόμμα χωρίστηκε στο Σοσιαλδημοκρατικό Κόμμα (το οποίο έλαβε 6 έδρες) και το Δημοκρατικό Κόμμα (το οποίο έλαβε 5).

Παραπομπές 

Πολιτικά κόμματα στην Ανδόρρα